CBG บวก 4% ลุ้นกำไร Q3 แตะ 615 ล้าน รับยอดขาย-ออกสินค้าใหม่ โบรกชูเป้า 122 บ.
CBG บวก 4% ลุ้นกำไรไตรมาส 3/65 แตะ 615 ล้าน รับยอดขายฟื้น-ออกสินค้าเครื่องดื่มใหม่ โบรกแนะ “ซื้อ” ราคาเป้าหมาย 122 บ.
CBG บวก 4% ลุ้นกำไรไตรมาส 3/65 แตะ 615 ล้าน รับยอดขายฟื้น-ออกสินค้าเครื่องดื่มใหม่ โบรกแนะ “ซื้อ” ราคาเป้าหมาย 122 บ.
18 ต.ค. 2565

ผู้สื่อข่าวรายงานว่า วันนี้ (18 ต.ค.65) ราคาหุ้น บริษัท คาราบาวกรุ๊ป จำกัด (มหาชน) หรือ CBG ณ เวลา 14:59 น. อยู่ที่ระดับ 86.75 บาท บวก 3.00 บาท หรือ 3.58% สูงสุดที่ระดับ 86.75 บาท ต่ำสุดที่ระดับ 84.00 บาท ด้วยมูลค่าการซื้อขาย 771.22 ล้านบาท

บล.พาย ระบุในบทวิเคราะห์วันนี้ (18 ต.ค.65) ว่าคาดกำไรสุทธิไตรมาส 3/22 ของ CBG ที่ 615 ล้านบาท เพิ่มขึ้น 2% เมื่อเทียบกับงวดเดียวกันของปีก่อน ได้แรงหนุนจากยอดขายที่ฟื้นขึ้น 19% เมื่อเทียบกับงวดเดียวกันของปีก่อน จาก 1) การผ่อนปรนมาตรการโควิด-19 2) ส่วนแบ่งตลาดในประเทศที่สูงขึ้น และ 3) การออกผลิตภัณฑ์ใหม่ (Kanzou X2 และ Woody C+ lock รสลิ้นจี่)
ทั้งนี้คาดว่าผลประกอบการไตรมาส 4/22 จะโตขึ้นเมื่อเทียบกับงวดเดียวกันของปีก่อน และจากไตรมาสก่อนหน้า จากกำลังซื้อที่สูงขึ้น สืบเนื่องจากการปรับค่าแรงขั้นต่ำรายวัน และอัตรากำไรขั้นต้น (GPM) ที่สูงขึ้น จากต้นทุนม้วนอลูมิเนียมที่ลดลง โดยยังคงคำแนะนำ “ซื้อ” แต่ลดราคาเป้าหมายเป็น 120 บาท จาก 125 บาท
 